Мясцовыя краязнаўцы дагэтуль рэгулярна знаходзяць артэфакты вайны 1812 г. у наваколлі воxadзера Вула (запалы ад гармат, ядры, рэшткі вінтовак, амуніцыю, музычныя інструменты, спражкі, элементы конскай збруі, колы ад карэт, шматлікія гузікі). Знаходкі гузікаў для нас маюць асаблівае значэнне, бо дазваляюць даведацца пра нумары палкоў, якія адступалі праз гэту мясцовасць (1, 2, 3, 8-га егерскіх палкоў, 2, 3, 12, 14, 46, 84, 95, 106-га пяхотных лінейных палкоў, 1-га сапёрнага палка, гвардыі, артылерыі і г. д.). Натуральна, што па адзінкавых знаходках нельга рабіць трывалыя высновы, тым больш, што стан Вялікага войска ў той момант характарызаваўся суцэльнай перамяшанасцю частак. Яшчэ адным цікавым сведчаннем таго часу сталі гісторыі навакольных вёсак, якія ў 1812 г. былі спалены і аднавіліся ўжо на новых месцах. Гэта пацвярджаюць знаходкі манет, якія датуюцца часам да вайны 1812 г. і ваенным годам, папялішчы, бітая цэгла. У любым выпадку французскае войска пакінула там шэраг сведчанняў свайго адступлення.